CELEX: 52017PC0269
Language: mt
Date: 2017-05-31
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata f’isem l-Unjoni Ewropea fi ħdan il-Kunsill ta’ Assoċjazzjoni UE – Repubblika tal-Moldova fir-rigward tal-emenda tal-Anness XXVI tal-Ftehim ta’ Assoċjazzjoni UE – Repubblika tal-Moldova tas-27 ta’ Ġunju 2014.

IL-KUMMISSJONI EWROPEA
            Brussell, 31.5.2017
            COM(2017) 269 final
            2017/0109(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata f’isem l-Unjoni Ewropea fi ħdan il-Kunsill ta’ Assoċjazzjoni UE – Repubblika tal-Moldova fir-rigward tal-emenda tal-Anness XXVI tal-Ftehim ta’ Assoċjazzjoni UE – Repubblika tal-Moldova tas-27 ta’ Ġunju 2014.
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Ir-raġunijiet u l-objettivi tal-proposta
            
            
               
                  Il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra ġie iffirmat fis-27 ta’ Ġunju 2014. L-Anness XXVI ta’ dak il-Ftehim jispeċifika li r-Repubblika tal-Moldova għandha twettaq l-approssimazzjoni tal-Kodiċi Doganali tagħha mar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (minn hawn’ il quddiem imsejjaħ “il-Kodiċi Doganali tal-Komunità”).
               
               
                  Meta ġie ffirmat il-Ftehim ta’ Assoċjazzjoni, kien qed jiġi applikat il-kodiċi Doganali tal-Komunità fl-Unjoni Ewropea.
               
               
                  Il-Kodiċi Doganali tal-Unjoni ġie adottat fid-9 ta’ Ottubru 2013 bħala r-Regolament (UE) Nru 952/2013; Fl-1 ta’ Mejju 2016 id-dispożizzjonijiet sostantivi ta’ dan tal-aħħar bdew japplikaw fl-Unjoni Ewropea u ħassru l-Kodiċi Doganali tal-Komunità.
               
               
                  L-għan tal-Anness XXVI kien li jassigura li l-Kodiċi Doganali tar-Repubblika tal-Moldova huwa konformi mar-regoli prevalenti fl-Unjoni Ewropea. Id-differenzi f’ċerti oqsma bejn id-dispożizzjonijiet tal-Kodiċi Doganali tal-Komunità u s-suċċessur tiegħu, il-Kodiċi Doganali tal-Unjoni, jimplikaw li dan l-għan jista’ jintlaħaq biss jekk ir-Repubblika tal-Moldova tapprossima l-Kodiċi Doganali tagħha ma’ dan tal-aħħar.
               
               
                  Fil-laqgħa tas-6 ta’ Ottubru 2016 tas-Sottokumitat Doganali UE-Repubblika tal-Moldova, ġie miftiehem li r-referenza għar-regolament doganali fis-seħħ fl-Unjoni Ewropea għandha għalhekk tiġi aġġornata. Ġie miftiehem ukoll li l-modifika ma taffettwax l-iskadenza għall-approssimazzjoni kif speċifikat fl-Anness XXVI tal-Ftehim ta’ Assoċjazzjoni.
               
            
            
               •Konsistenza ma’ dispożizzjonijiet eżistenti ta’ politika fil-qasam tal-politika
            
            
               
                  L-għan ewlieni tal-emenda proposta hu li tiġi stabbilita ċertezza legali fir-rigward tad-direzzjoni tal-approssimazzjoni li r-Repubblika tal-Moldova hija obbligata twettaq skont il-Ftehim ta’ Assoċjazzjoni. B’hekk, tiġi stabbilita konsistenza mad-dispożizzjonijiet ta’ politika eżistenti fil-qasam tal-kooperazzjoni doganali bejn l-UE u r-Repubblika tal-Moldova.
               
            
            
               •Konsistenza ma’ politiki oħra tal-Unjoni
            
            
               
                  Mhux applikabbli.
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               
                  L-Artikolu 436(3) tal-Ftehim ta’ Assoċjazzjoni UE – Repubblika tal-Moldova jispeċifika li l-Kunsill ta’ Assoċjazzjoni għandu s-setgħa li jadotta l-emendi fl-Annessi tal-Ftehim ta’ Assoċjazzjoni.
               
               
                  L-Artikolu 207 u l-Artikolu 218(9) tat-TFUE.
               
            
            
               •Sussidjarjetà (għall-kompetenza mhux esklużiva) 
            
            
               
                  Il-proposta taqa’ taħt il-kompetenza esklużiva tal-Unjoni Ewropea. Għalhekk il-prinċipju tas-sussidjarjetà ma japplikax.
               
            
            
               •Proporzjonalità
            
         
         
            
               
                  Il-proposta ma tmurx lil hinn minn dak li hu xieraq jew meħtieġ biex jinkisbu r-riżultati mistennija.
               
            
            
               3.IMPLIKAZZJONIJIET GĦALL-BAĠIT
            
            
               
                  Din il-proposta ma għandhiex implikazzjonijiet għall-baġit tal-Unjoni Ewropea.
               
            
            
               2017/0109 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-pożizzjoni li għandha tiġi adottata f’isem l-Unjoni Ewropea fi ħdan il-Kunsill ta’ Assoċjazzjoni UE – Repubblika tal-Moldova fir-rigward tal-emenda tal-Anness XXVI tal-Ftehim ta’ Assoċjazzjoni UE – Repubblika tal-Moldova tas-27 ta’ Ġunju 2014.
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 u l-Artikolu 218(9) tiegħu, 
            
            
               Wara li kkunsidra r-Regolament (UE) Nru 952/2013 li jistabbilixxi l-Kodiċi Doganali tal-Unjoni,
            
            
               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra, tas-27 ta’ Ġunju 2014, u b'mod partikolari l-Artikolu 436(3) tiegħu,
            
            
               Wara li kkunsidra l-konklużjonijiet tal-laqgħa tas-6 ta’ Ottubru 2016 tas-Sottokumitat Doganali Unjoni Ewropea – Repubblika tal-Moldova,
            
            
               Wara li kkunsidra l-proposta mill-Kummissjoni Ewropea,
            
            
               Billi: 
            
            
               (1)Il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra ġie iffirmat fis-27 ta’ Ġunju 2014.
            
            
               (2)L-Artikolu 201 tal-Ftehim ta’ Assoċjazzjoni jipprevedi l-obbligu ta’ approssimazzjoni gradwali mal-liġi doganali tal-Unjoni u ċerta liġi internazzjonali kif stabbilit fl-Anness XXVI tal-Ftehim.
            
            
               (3)L-Anness XXVI tal-Ftehim jispeċifika li l-approssimazzjoni għandha ssir mad-dispożizzjonijiet tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità.
            
            
               (4)Ir-Regolament (KEE) Nru 2913/92 ġie mħassar u mill-1 ta’ Mejju 2016 id-dispożizzjonijiet sostantivi tar-Regolament (UE) Nru 952/2013 li jistabbilixxi l-Kodiċi Doganali tal-Unjoni qed jiġu applikati fl-Unjoni Ewropea.
            
            
               (5)Fil-laqgħa tas-6 ta’ Ottubru 2016 tas-Sottokumitat Doganali tal-Unjoni Ewropea u r-Repubblika tal-Moldova ġie konkluż li l-Anness XXVI tal-Ftehim għandu jiġi emendat skont dan,
            
            
               ADOTTA DIN ID-DEĊIŻJONI: 
            
         
         
            
               Artikolu 1
            
            
               1. Il-pożizzjoni li għandha tiġi adottata f’isem l-Unjoni Ewropea fi ħdan il-Kunsill ta’ Assoċjazzjoni UE - Repubblika tal-Moldova fir-rigward tal-emendi tal-Anness XXVI tal-Ftehim ta’ Assoċjazzjoni għandha tkun ibbażata fuq l-abbozz tad-Deċiżjoni mehmuż ma’ din id-Deċiżjoni.
            
            
               2. Ir-rappreżentanti tal-Unjoni fil-Kunsill ta’ Assoċjazzjoni UE - Repubblika tal-Moldova jistgħu jaqblu ma’ korrezzjonijiet tekniċi minuri fl-abbozz tad-Deċiżjoni msemmija fil-paragrafu 1 mingħajr deċiżjoni ulterjuri tal-Kunsill.
            
            
               Artikolu 2
            
            
               Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
      
    ---documentbreak--- 
      
         
               IL-KUMMISSJONI EWROPEA
            Brussell, 31.5.2017
            COM(2017) 269 final
            ANNESSI
            ta' [...]
            Proposta għal Deċiżjoni tal-Kunsill
            dwar il-pożizzjoni li għandha tiġi adottata f’isem l-Unjoni Ewropea fi ħdan il-Kunsill ta’ Assoċjazzjoni UE – Repubblika tal-Moldova fir-rigward tal-emenda tal-Anness XXVI tal-Ftehim ta’ Assoċjazzjoni UE – Repubblika tal-Moldova tas-27 ta’ Ġunju 2014.
            
               
         
         
            
            
               DEĊIŻJONI Nru X/2017 TAL-KUNSILL TA’ ASSOĊJAZZJONI UNJONI EWROPEA-REPUBBLIKA TAL-MOLDOVA
            
            
            
               ta’ XX XXXXXX 2017
            
            
            
               dwar l-emenda tal-Anness XXVI  tal-Ftehim ta’ Assoċjazzjoni UE-Repubblika tal-Moldova tas-27 ta’ Ġunju 2014
            
            
            
               IL-KUNSILL TA’ ASSOĊJAZZJONI UNJONI EWROPEA - REPUBBLIKA TAL-MOLDOVA 
            
            
            
               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, u b'mod partikolari l-Artikolu 436(3) tiegħu, 
            
            
            
               Billi: 
            
            
            
               (1)Il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, ġie ffirmat fis-27 ta' Ġunju 2014, 
            
            
               (2)L-Artikolu 201 tal-Ftehim ta’ Assoċjazzjoni jipprevedi l-obbligu ta’ approssimazzjoni gradwali mal-liġi doganali tal-Unjoni u ċerta liġi internazzjonali kif stabbilit fl-Anness XXVI ta’ dan il-Ftehim,
            
            
               (3)L-Anness XXVI tal-Ftehim jispeċifika li l-approssimazzjoni għandha titwettaq skont id-dispożizzjonijiet tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi il-Kodiċi Doganali tal-Komunità,
            
            
               (4)Ir-Regolament (KEE) Nru 2913/92 ġie mħassar u mill-1 ta’ Mejju 2016 id-dispożizzjonijiet sostantivi tar-Regolament (UE) Nru 952/2013 li jistabbilixxi l-Kodiċi Doganali tal-Unjoni qed jiġu applikati fl-Unjoni Ewropea,
            
            
               (5)Fil-laqgħa tas-6 ta’ Ottubru 2016 tas-Sottokumitat Doganali Unjoni Ewropea - Repubblika tal-Moldova ġie konkluż li l-Anness XXVI tal-Ftehim għandu jiġi emendat skont dan,
            
            
         
         
            
            
               IDDEĊIEDA KIF ĠEJ: 
            
            
            
               Artikolu 1
            
            
            
               L-Anness XXVI tal-Ftehim ta’ Assoċjazzjoni UE-Repubblika tal-Moldova tas-27 ta’ Ġunju 2014 huwa emendat kif stipulat fl-Anness I ta’ din id-Deċiżjoni.
            
            
            
            
               Artikolu 2
            
            
            
               Din id-Deċiżjoni għandha tidħol fis-seħħ fil-jum tal-adozzjoni tagħha.
            
            
            
            
            
               Magħmul fi Brussell, XX, XXXX 2017
            
            
            
            
            
               Għall-Kunsill ta' Assoċjazzjoni
            
            
         
         
            
            
            
            
               ANNESS
            
            
            
               L-ewwel taqsima tal-Anness XXVI tal-Ftehim ta’ Assoċjazzjoni UE-Repubblika tal-Moldova tas-27 ta’ Ġunju 2014 għandha tiġi emendata kif ġej:
            
            
            
               Ir-referenza “Ir-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità” għandha tiġi sostitwita bir-referenza “Ir-Regolament (UE) Nru 952/2013 li jistabbilixxi l-Kodiċi Doganali tal-Unjoni”